stanford-oval/wikipedia huggingface dataset:
Uusapostolinen kirkko
Uusapostolisen kirkon rakenne

Uusapostolinen kirkko on tiukan hierarkkisesti järjestetty. Sen hierarkia ja organisaatio muistuttaa roomalais-katolista kirkkoa. Kirkon käsitys virasta on katolisen ja ortodoksisen käsityksen mukaisesti kolmiportainen: apostolit (vastaavat katolisen ja ortodoksisen kirkon piispoja), papit ja diakonit. Eri virka-asteissa uusapostolisessa kirkossa on käytössä seuraavat virat:
Apostolit: kanta-apostoli, piiriapostoli, apostoli
Papit: piispa, piirinvanhin, piirievankelista, paimen (seurakunnanvanhin), (seurakunta)evankelista, pappi
Diakonit: diakoni (vuoteen 2002 myös alidiakoni)
Kanta-apostoli on koko kirkon johtaja ja apostolien päämies. Vuodesta 2005 kanta-apostolina on toiminut Wilhelm Leber. Hänen apunaan kirkossa toimivat aluekirkkoja eli apostolipiirejä (Gebietskirchen) johtavat piiriapostolit ja muut apostolit. Apostolit katsovat olevansa Jeesuksen Kristuksen maan päällä eläessään nimittäen apostolien työn jatkajia. Heidän tehtävänään on näin olleen julistaa evankeliumia kansoilla ja toimia Kristuksen kirkon johtajina. Heillä on hallussaan pappeuden valtuudet koko täyteydessään. Kanta-apostoli kutsuu ja vihkii tehtäviinsä muut apostolit.
Apostolipiirit on jaettu piispojen johtamiin piispanpiireihin. Piispuuteen katsotaan sisältyvän pappeuden valtuuksien täyteys, ja siihen yleensä vihkii kanta-apostoli. Apostolit ja piispat vihkivät virkoihinsa muut pappeudenhaltijat. Piispanpiirit jakautuvat piirinvanhinten johtamiin vanhintenpiireihin ja ne taas seurakuntiin. Seurakuntien johdossa toimivat paimenet, seurakuntaevankelistat ja papit. Paikallisseurakunnissa he toimittavat pyhät kasteet ja pyhän ehtoollisen, pitävät puheita jumalanpalveluksissa sekä toimittavat muita kirkollisia siunauksia, kuten hautaansiunaamisia ja vihkimisiä (tai avioliiton siunauksia). He toimivat myös seurakuntalaisten sielunhoitajina ja hengellisinä ohjaajina.
Diakonit toimivat paikallisseurakunnissa papiston apuna käytännön tehtävissä. He myös pitävät huolta seurakuntalaisten ajallisista tarpeista ja auttavat esim. vanhempia seurakuntalaisia käytännön töissä.
Uusapostolisen kirkon papit ja diakonit toimivat palkattomina, siis vapaaehtoistyöntekijöinä. Heillä on yleensä työ, jonka palkalla he elävät. Kirkon viranhaltijoilla on vain harvoin teologista koulutusta.
Uusapostolisen kirkon pappeuteen kutsutaan vain miehiä. Naisten on kuitenkin mahdollista toimia esim. pyhäkoulunopettajina.
Uusapostolinen kirkko Suomessa

Ensimmäiset uusapostolisen kirkon jäsenet muuttivat Suomeen 1960-luvulla. Vuonna 1977 pidettiin liikkeen ensimmäiset jumalanpalvelukset Turussa ja Helsingissä, tuolloin vielä hotelleissa. Kirkko rekisteröityi uskonnolliseksi yhdyskunnaksi 12. syyskuuta 1979 nimellä Suomen uusapostolinen kirkko.
Nykyään uusapostolisella kirkolla on Suomessa toimintaa Turussa, Helsingissä, Tampereella ja Lappeenrannassa. Kaikilla paikkakunnilla pidetään säännöllisesti jumalanpalveluksia. Kirkon keskuspaikka on Turussa. Suomessa jäseniä on noin kolmisenkymmentä. Suomen kirkko kuuluu Hampurin apostolipiiriin, ja se saa taloudellista ja muuta tukea Saksasta.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen uusapostolisen kirkon virallinen sivu (Arkistoitu – Internet Archive)
Kirkon kansainväliset viralliset sivut (englanniksi)
Kirkon saksankieliset sivut
ehtoollisleipä, jossa kolme viinipisaraa
Isonkyrön rovastikunta

Isonkyrön rovastikunta oli rovastikunta Lapuan hiippakunnassa. Vuonna 2022 tehdyn uuden rovastikuntajaon mukaan sitä ei enää ole.
Wilson Phillips

Wilson Phillips vuonna 2011. Vasemmalta oikealle Chynna Phillips, Wendy Wilson ja Carnie Wilson.
Wilson Phillips on yhdysvaltalainen poplauluyhtye, jonka muodostavat Wendy Wilson, Carnie Wilson ja Chynna Phillips.
Historia

Wilson Phillipsin perustivat vuonna 1989 kalifornialaiset Wilsonin siskokset, Beach Boys -muusikko Brian Wilsonin tyttäret Carnie Wilson (s. 29.4.1968) ja Wendy Wilson (16.10.1969) sekä muuskko John Phillipsin tytär Chynna Phillips (s. 12.2.1968). Ennen laulajanuransa alkua tytöt olivat työskennelleet näyttelijöinä ja malleina. Wilsonin siskokset olivat myös laulaneet taustoja isänsä levyillä. Chynna Phillips ehdotti Wilsoneille yhteistä hyväntekeväisyyslevyä muiden kuuluisien artistien lasten kanssa. Levystä ei tullut mitään, mutta projekti johti Wilson Phillipsin perustamiseen.
Yhtyeen esikoisalbumi Wilson Phillips (1990) sisältää balladeja ja keskitempoisia pop- ja rocklauluja. Albumi oli myyntimenestys, siltä nousi kolme Yhdysvaltain listaykkössingleä ja se saavutti Grammy-ehdokkuuden.
Yhtyeen toinen albumi Shadows & Light (1992) myi sekin platinaa mutta ei tuottanut enää yhtään top 10 -singlehittiä. Chynna Phillips ilmoitti suunnittelevansa soolouraa, ja vuonna 1993 yhtye hajosi. Phillipsiltä julkaistiin sooloalbumi, ja Wilsonin siskokset tekivät yhteistyötä isänsä Brian Wilsonin kanssa. Carnie Wilsonilla oli oma talk show.
Yhtye palasi yhteen vuonna 2003 ja äänitti albumin California (2004). Seuraavan kerran jäsenet tekivät yhteistyötä vuonna 2008 esiintyessään kahdesti Kaliforniassa. Vuonna 2010 he julkaisivat joulualbumin Christmas in Harmony. Vuonna 2012 yhtye julkaisi isiensä yhtyeiden The Beach Boysin ja The Mamas & the Papasin musiikkia albumillaan Dedicated.
Diskografia

Wilson Phillips (1990)
Shadows & Light (1992)
California (2004)
Christmas in Harmony (2010)
Dedicated (2012)
Aiheesta muualla

Kuvia tai muita tiedostoja aiheesta Wilson Phillips Wikimedia Commonsissa
Video Disk Recorder

Video Disk Recorder (VDR) on Linux-käyttöjärjestelmälle tarkoitettu ilmainen, avoimen lähdekoodin sovellusohjelma, jonka avulla henkilökohtaista tietokonetta voi käyttää tallentavana digiboksina.
Tyypillisesti VDR-kokoonpano rakennetaan lisäämällä tavalliseen PC-koneeseen yksi tai useampi DVB-viritinkortti. VDR-ohjelmiston avulla käyttäjä voi katsella digitaalisia TV-lähetyksiä, tallentaa niitä (joko ajastetusti tai pikatallennuksena) sekä toistaa aikaisemmin tallennettuja ohjelmia. Sovellusta voidaan ohjata lähiverkossa selainpohjaisesti, PC-näppäimistöllä tai  tavallisen kauko-ohjaimen avulla, edellyttäen että tietokoneessa on sopiva kaukosäätimen vastaanotin.
Laajennettavuus

VDR-sovelluksen suosio perustuu pitkälti sen laajennettavuuteen. Sovellukseen sisältyy laajennos (plugin) -ohjelmointirajapinta, jonka avulla ohjelmiston toiminnallisuutta voidaan lisätä. Sovellukseen on yleisesti saatavilla useita kymmeniä laajennoksia, jotka mahdollistavat muun muassa mediatoistin integraation, selainpohjaisen hallinnan, MP3-musiikkitiedostojen kuuntelun, videotiedostojen (esimerkiksi DivX) katselun, teksti-TV:n selailun ja niin edelleen.
Laajennettavuus > Suomalaiset laajennokset

VDR yhteisö on ollut Suomessa aktiivinen ja suomalaiset ovat osallistuneet kehitystyöhön aktiivisesti. Yksi keskeisimpiä suomalaisen kehittämiä laajennoksia on Pekka Virtasen kehittämä subtitles-laajennus, joka mahdollistaa Yleisradion käyttämien DVB-tekstitysten esittämisen videokuvan yhteydessä. Sittemmin (versiosta 1.5.10 alkaen) DVB-tekstitysten tuki on lisätty itse VDR-ohjelmistoon.
Historia

VDR-sovelluksella ja sen laajennuksilla on ollut suhteellisen runsaasti käyttäjiä ja aktiivisia kehittäjiä Suomessa. Sovelluksen suosio perustui osittain tallentavien digiboksien tarjonnan puutteeseen markkinoilla. Vuosina 2002–2004 suomalaisilla kuluttajamarkkinoilla oli tarjolla erittäin niukasti tallentavia digibokseja, ja erityisesti kaapelitalouksiin (DVB-C) tarkoitetut mallit olivat erittäin harvinaisia. Tämä tarjonnan puute osaltaan vaikutti ”omatekoisten” digiboksien ja VDR-sovelluksen suosion syntyyn. Sittemmin markkinoille on tullut eri valmistajilta (esimerkiksi VU+, Topfield) tallentavia digibokseja ja suoratoistopalveluja, jotka tarjoavat pääpiirteissään VDR-sovelluksen ominaisuudet valmiina tuotteena ja sen myötä on VDR-käyttö vähentynyt.
Aiheesta muualla

Virallinen kotisivu
Sovellukseen keskittyvä wiki-sivusto
Suomalainen keskustelufoorumi ja käyttäjäyhteisö
Saksalainen keskustelufoorumi ja ohjelmiston aktiivisin käyttäjäyhteisö
Visaltía

| Visaltía Visaltían kunta Βισαλτία Δήμος Βισαλτίας |
| --- | --- |
 Kunnan sijainti
 Visaltía
 Koordinaatit: 40°59′N, 23°25′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Hallinto:  
 – Asutustyyppi:  kunta
 – Kallikrates-koodi:  1203
 – Kuntakeskus:  Nigríta
Pinta-ala:  
 – Kokonaispinta-ala:  659,2 km²
Väkiluku (2011):  20 030
 – Kunnallis­yksikkö:  4 755
 – Väestötiheys:  30,39 as./km²
Aikavyöhyke:  UTC+2
 – Kesäaika:  UTC+3
Rekisterikilpi:  ΕΡ
 
 www.dimosvisaltias.gr 
Infobox OKVirheellinen NIMI-arvo: 
Visaltía (kreik. Βισαλτία eli Δήμος Βισαλτίας, Dímos Visaltías) on Kreikan kunta, joka sijaitsee Sérresin alueyksikössä Keski-Makedonian alueella. Kunnan pinta-ala on 659,2 neliökilometriä ja väkiluku 20 030 (vuonna 2011). Kunnan kuntakeskus on Nigríta.
Nykyinen Visaltían kunta muodostui, kun Visaltía, Achinós, Nigríta ja Trágilos yhdistyivät vuoden 2011 alussa Kallikrates-suunnitelman mukaisesti. Kunta on nimetty samalla seudulla sijainneen antiikin aikaisen Bisaltian alueen mukaan.
Kunnan osat

Vuoden 2011 kuntauudistuksesta lähtien Visaltían kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Achinós | Achinós | Achinós | 507 |
| Achinós | Choumnikó | Choumnikó | 190 |
| Achinós | Choumnikó | Lagkádi | 113 |
| Achinós | Dáfni | Dáfni | 340 |
| Achinós | Dáfni | Oréskeia | 57 |
| Achinós | Lefkótopos | Lefkótopos | 311 |
| Achinós | Patríki | Patríki | 291 |
| Achinós | Sitochóri | Sitochóri | 531 |
| Achinós | Zervochóri | Zervochóri | 87 |
Achinós: Yhteensä: 2 427
| Nigríta | Anthí | Anthí | 584 |
| Nigríta | Flámpouro | Flámpouro | 837 |
| Nigríta | Nigríta | Nigríta | 4 947 |
| Nigríta | Terpní | Terpní | 2 169 |
| Nigríta | Thermá | Thermá | 426 |
Nigríta: Yhteensä: 8 963
| Trágilos | Ágios Dimítrios | Ágios Dimítrios | 292 |
| Trágilos | Aidonochóri | Aidonochóri | 287 |
| Trágilos | Efkarpía | Efkarpía | 520 |
| Trágilos | Ívira | Ívira | 615 |
| Trágilos | Kastanochóri | Kastanochóri | 122 |
| Trágilos | Mavrothálassa | Mavrothálassa | 1 572 |
| Trágilos | Trágilos | Trágilos | 477 |
Trágilos: Yhteensä: 3 885
| Visaltía | Agía Paraskeví | Agía Paraskeví | 557 |
| Visaltía | Ámpeloi | Ámpeloi | 458 |
| Visaltía | Dimitrítsi | Dimitrítsi | 989 |
| Visaltía | Lygariá | Lygariá | 284 |
| Visaltía | Nikókleia | Nikókleia | 737 |
| Visaltía | Sisamía | Sisamía | 329 |
| Visaltía | Triantafylliá | Triantafylliá | 702 |
| Visaltía | Vérgi | Vérgi | 699 |
Visaltía: Yhteensä: 4 755
Yhteensä: 20 030
Aiheesta muualla

Kuvia tai muita tiedostoja aiheesta Visaltía Wikimedia Commonsissa
Δήμος Βισαλτίας. Visaltían kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Whitehall

Punaisella merkitty hallitusrakennukset.
Whitehall on katu Lontoon ydinkeskustassa. Se kulkee Trafalgar Squarelta Parliament Squarelle. Monet Britannian hallinnon keskeiset rakennukset sijaitsevat Whitehallin ja sen poikkikatujen kuten Downing Streetin varrella. Siksi sanaa Whitehall käytetään myös kuvaannollisesti, kun viitataan valtionhallintoon. Katu on nimetty sen varrella sijainneen Whitehallin palatsin mukaan, joka tuhoutui tulipalossa vuonna 1698.
Kadun varrella sijaitsevat instituutiot

Virastot ja ministeriöt pohjoisesta etelään
Amiraliteetti
Ympäristö- ja elintarvikevirasto
Vanha sotavirasto
Ratsuväenkaarti
Puolustusministeriö
Skotlannin asioiden virasto
Walesin asioiden virasto
Scotland Yard
Hallituksen toimisto
Downing Street 10 pääministerin virka-asunto
Terveysvirasto
Työ- ja eläkevirasto
Ulkoasiainministeriö
Valtiovarainministeriö (Her Majesty's Treasury)
Keskellä itse katua sijaitsee sodissa kaatuneiden muistomerkki The Cenotaph.
Horse Guards -rakennus Whitehallista nähtynä.
VisiCalc

| VisiCalc |
| --- | --- |
 VisiCalc Apple II:lla
Kehittäjä:  Dan Bricklin, Bob Frankston
Kehityshistoria
Ensijulkaisu:  1979
Tiedot
Ohjelmistotyyppi:  taulukkolaskentaohjelma
Alusta:  Apple II, Commodore PET
Lisenssi:  Kaupallinen ohjelmisto ja suljettu lisenssi
VisiCalc oli ensimmäinen henkilökohtaiselle tietokoneelle kehitetty taulukkolaskentaohjelma. Se oli aikansa läpimurtosovellus, ja se vaikutti merkittävästi mikrotietokoneiden yleistymiseen yrityskäytössä.
VisiCalc sai alkunsa Harvardissa vuonna 1978. VisiCalcin kehittivät Dan Bricklin ja Bob Frankston. Ensimmäinen versio julkaistiin Apple II:lle vuonna 1979.[lähde? ]
VisiCalc synnytti suuren kysynnän Apple II -tietokoneelle, jota oli aiemmin pidetty vain harrastelijoiden leluna. Steve Jobsin mukaan Apple II -kone saavutti menestyksensä Visicalcin ansiosta. Sittemmin VisiCalc ja Apple II jäivät Lotus 1-2-3:n ja IBM-yhteensopivien koneiden varjoon.
Myöhemmin ohjelmisto julkaistiin myös 8-bittisille Atari-koneille, Commodore PETille sekä IBM PC:lle.[lähde? ]
Daniel Bricklin ja Bob Frankston (1982)
Bricklin (n. 2010)
Frankston (2012)
Aiheesta muualla

Dan Bricklinin VisiCalc-sivusto
VisiCalc Executable for the IBM PC DOS 1.0
Taking A Look At VisiCalc - The First Ever Spreadsheet Program! VisiCalc Commodore PET-koneessa 8 min.
VisiCalc: The First Electronic Spreadsheet VisiCalc Apple II -koneella. 5 min.
Visalampi (Multia)

| Visalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°29′15″N, 25°05′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  oja Arpiaislampeen 
Järvinumero:  14.543.1.009
Mittaustietoja
Pinnankorkeus:  228,7 m  
Pituus:  310 m  
Leveys:  80 m  
Rantaviiva:  0,721 km  
Pinta-ala:  2,135 ha  
Tilavuus:  0.000021 km³ 
Keskisyvyys:  0,99 m  
Suurin syvyys:  2,3 m  
Saaria:  ei saaria 
 fiVisalampi 
Visalampi  on Keski-Suomessa Multialla Sahrajärven lähellä sijaitseva lampi.
Maantietoa

Lampi on 310 metriä pitkä, 80 metriä leveä, ja sen pinta-ala on 2,1 hehtaaria. Lammella ei ole kartan mukaan saaria. Lammen tilavuudeksi on saatu 21 100 kuutiometriä. Sen keskisyvyys on 1,0 metriä ja suurin syvyys on 2,3 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Pengerjoen yläosan alueeseen (14.543) se kuuluu. Lammen vedenpinnan korkeus on 228,7 metriä mpy.
Isänmaan voitokkaan vapaussodan museo

Isänmaan voitokkaan vapaussodan museo
Isänmaan voitokkaan vapaussodan museo (hangul: 조국해방전쟁승리기념관; hanja: 祖國解防戰爭勝利紀念館; uudistettu latinisaatio: Juguk haebang jeonjaeng seungni ginyeomgwan) on Pjongjangissa Pohjois-Koreassa sijaitseva Korean sotaan keskittyvä museo. Se perustettiin elokuussa 1953 Pjongjangin keskiseen kaupunginosaan (Chung-guyok). Huhtikuussa 1963 museo jatkoi toimintaansa sille erikseen suunnatuissa tiloissa Sosong-guyokin kaupunginosassa.
Isänmaan voitokkaan vapaussodan museo avattiin kunnostettuna uudelleen kesäkuussa 2013. Näyttelyn keskipisteeksi oli otettu yhdysvaltalainen tiedustelualus USS Pueblo, jonka Pohjois-Korean laivasto kaappasi 23. tammikuuta 1968. Isänmaan voitokkaan vapaussodan museossa oli 800 000 kävijää vuonna 2013.
Venäjän presidentinvaali 2012

Äänestyspaikka
Venäjän presidentinvaali 2012 järjestettiin Venäjällä 4. maaliskuuta 2012.  Venäjän pääministeri Vladimir Putin sai vaalien ensimmäisellä kierroksella noin 64 prosentin ääniosuuden. Toiseksi eniten ääniä, eli noin 17 prosenttia, sai kommunistien Gennadi Zjuganov. Hän kommentoi vaaleja "kieroiksi, täysin epärehellisiksi ja arvottomiksi", jääden pois maanantainaselvennä pidetystä ehdokkaiden yhteisestä tiedotustilaisuudesta. Koko maan äänestysprosentti oli noin 65. RIA Novostin mukaan vaalien suurin yllätys oli liberaalin Mihail Prohorovin menestys ja Zjuganovin toinen sija odotettu.
Oppositio arvosteli laajalti 2012 presidentinvaaleja, kuten joulukuussa 2011 pidettyjä duuman vaalejakin, vilpillisiksi ja epäreiluiksi ja piti seuraavan päivän iltana Moskovassa yhteisen mielenosoituksen. Oppositio aikoi järjestää uusia mielenosoituksia 8.-10. maaliskuuta. Punk-yhtye Pussy Riot järjesti helmikuussa noin 40 sekuntia kestäneen mielenosoituksen kirkossa, jossa he esittivät Putinia vastustavan laulun. Seurauksena kolme yhtyeen jäsentä pidätettiin ja tuomittiin kesällä 2012 kahden vuoden rangaistuksiin.
Ehdokkaat

Vladimir Putin, Yhtenäinen Venäjä. Venäjän presidentti 2000-2008; pääministeri 1999-2000 Boris Jeltsinin presidenttikaudella ja 2008-2011 puoluetoverinsa Dmitri Medvedevin presidenttikaudella.
Gennadi Zjuganov, Venäjän federaation kommunistinen puolue KPRF. Puolueen johtaja vuodesta 1993.
Vladimir Žirinovski, Venäjän liberaalidemokraattinen puolue LDPR. Kansallismielinen populisti. Puolueen johtaja vuodesta 1991.
Sergei Mironov, Oikeudenmukainen Venäjä. Puolueen johtaja 2006-2011.
Mihail Prohorov, riippumattomana ehdokkaana osallistuva miljardööri. Oikea asia -puoleen lyhytaikainen johtaja 2011.
Hylättyjä ehdokkaita

Grigori Javlinski, Jabloko
Eduard Limonov, Toinen Venäjä
Vaalien tulos

Vladimir Putin varmisti odotetusti voittonsa jo ensimmäisellä kierroksella, saatuaan yli 60 % äänistä. Tämä merkitsee hänelle jo kolmatta kautta Venäjän presidenttinä sitten vuoden 2000.
| Ehdokas | Puolue | Ääniosuus |
| --- | --- | --- |
| Vladimir Putin | Yhtenäinen Venäjä | 63,6 % |
| Gennadi Zjuganov | Kommunistit | 17,18 % |
| Mihail Prohorov | Sitoutumaton | 7,98 % |
| Vladimir Žirinovski | LDPR | 6,22 % |
| Sergei Mironov | Oikeudenmukainen Venäjä | 3,85 % |
| Koko maan äänestysprosentti |  | 65,25 % |
Lähde:
Reaktioita ja arvioita

Suomen ulkoministeri Erkki Tuomiojan mukaan vaalitulos oli odotettavissa ja merkitsi jatkuvuutta. Tuomioja kiinnitti kuitenkin huomiota Venäjällä tapahtuneeseen voimakkaaseen poliittiseen heräämiseen, joka hänen mukaansa tulee johtamaan muutoksiin Venäjällä.
Brittiläisen politiikantutkimuslaitos Chatham Housen mukaan "sosiaalinen ja taloudellinen tyytymättömyys ruokkii väistämättä protestointia", ja se odotti protestien leviävän Moskovasta laajemmalle. Venäläinen oppositiojohtaja ja kirjailija Boris Akunin arvioi hallinnon mahdollisten kovien otteiden johtavan opposition radikalisoitumiseen. Euroopan neuvoston raportissa katsottiin, että Venäjän opposition on nyt kyettävä yhdistämään voimansa muuhunkin, kuin Putinin vastustamiseen. Muuten sitä uhkaa hajaantuminen ja heikentyminen.
Venäjän oppositio syytti vaaleja epärehellisiksi. Kommunistien ehdokas Zjuganov, jolle tämä oli neljäs toinen sija presidentinvaaleissa kutsui vaaleja "kieroiksi, täysin epärehellisiksi ja arvottomiksi". Koko maan äänestysprosentti oli 65,3. Prohorovin mielestä vaalit olivat olleet "epäreilut".
Reaktioita ja arvioita > Opposition mielenosoitus

Tulosten julkistamispäivän iltana, maanantaina 5. maaliskuuta oppositio osoitti Moskovassa mieltä käytyjä vaaleja vastaan.14 000-20 000 ihmistä osallistui Puškinin aukiolla alkaneeseen mielenosoitukseen, joka päättyi sen hajottamiseen noin 2 000 ihmisen kieltäydyttyä jättämään aukiota. Myös toinen, Toinen Venäjä -koalition järjestämä mielenilmaus Keskusvaalikomitean liepeillä hajotettiin. Yhteensä poliisi pidätti ainakin väliaikaisesti ehkä jopa yli 1 000 ihmistä. Mielenosoituksissa olivat paikalla ainakin presidenttiehdokas Mihail Prohorov, kansanedustaja Ilja Ponomarjov, Vasen rintama -liikkeen johtaja Sergei Udaltsov, Toinen Venäjä -ryhmän bolševikki Eduard Limonov ja  tunnettu bloginpitäjä Aleksei Navalnyi, kansallismieliset aktivistit Vladimir Tor ja Konstantin Krylov, Boris Nemtsov, Sergei Mitrohin, Grigori Javlinski, Garri Kasparov sekä Ilja Jashin. Oppositio aikoi järjestää uusia mielenosoituksia 8.-10. maaliskuuta.
Reaktioita ja arvioita > Ulkopuoliset tarkkailijat

Etyj piti vakavana ongelmana sitä, ettei vaaleissa ollut todellista kilpailua ja piti vaaleja epäreiluina. Etyjin vaalitarkkailijoiden mukaan kolmasosassa äänestyspaikoista ääntenlaskennassa oli huomautettavaa. Itsenäisten valtioiden yhteisön IVY:n vaalitarkkailijat sen sijaan katsoivat, että vaalit olivat demokraattiset. Tarkkailijaryhmän mukaan vaalit olivat läpinäkyvät, kilpailu avointa ja lakia noudatettiin tiukasti. Venäläisen riippumattoman valvontaryhmän Golosin mielestä vaalit olivat vilpilliset ja Putinin ääniosuuden olisi pitänyt olla noin 51%.
Ehdokkaiden tiedotustilaisuus

Vaalien jälkeisenä päivänä pidetyssä voittajan ja kolmen muun ehdokkaan yhteistilaisuudessa pääministeri Putin lupasi määrätä Keskusvaalikomitean "perusteellisesti selvittämään kaikki mahdolliset rikkomukset", vastauksena Prohorovin ja Mironovin syytöksiin äänestyspaikoilla tapahtuneesta vilpistä. Putin muistutti, että hänen aloitteestaan 95% äänestyspaikoista varustettiin web-kameroilla joulukuun parlamenttivaalien jälkeen. Hän yhtyi Mironoviin, jonka mielestä joistain rikkeistä huolimatta piti rakentava yhteistyö oli protesteja tärkeämpää. Putin kommentoi myös Prohorovin aikeita muodostaa puolue ja pyrkiä uudestaan presidentiksi mahdollisuutena rakentavaan vuoropuheluun ja oli samaa mieltä Prohorovin kanssa siitä, etteivät poliittisesti aktiiviset henkilöt Venäjällä pääse realisoimaan kykyjään. Edelleen Putin vakuutti olevansa valmis “poistamaan väärinkäsityksen muurin kansan ja viranomaisten väliltä".
Isännöintipalvelu

Myyrmäen huolto on Länsi-Vantaalla toimiva keskisuuri kiinteistöhuolto- ja isännöintiyritys.
Isännöintipalvelun vähimmäisvaatimukset määräytyvät asunto-osakeyhtiölain mukaan. Lakiin on kirjattu, että isännöinti huolehtii  asunto-osakeyhtiön juoksevasta hallinnosta  taloyhtiön hallituksen antamien ohjeiden ja määräysten mukaisesti. Lisäksi isännöitsijä vastaa siitä, että kirjanpito on lainmukainen ja varainhoito luotettavalla tavalla järjestetty.
Taloyhtiö ja isännöitsijä solmivat keskenään isännöintisopimuksen, jossa määritellään mahdollisimman tarkasti ja yksityiskohtaisesti isännöintipalvelun sisältö, laatu, laajuus ja hinnoitteluperusteet. Isännöintisopimukseen kirjataan esimerkiksi, mitkä palvelut kuuluvat kuukausiveloitukseen ja mistä veloitetaan erillishinnaston mukaan. Kukin isännöintiyritys hinnoittelee isännöintipalvelut itsenäisesti, sillä kilpailulainsäädäntö kieltää ohjehintojen antamisen ja hintasääntelyn.
Verkkovirta

Verkkovirta on vaihtovirtaa, jota saadaan esimerkiksi pistorasiasta. Verkkovirtaa on koti- ja liiketalouksiin jaettava sähkö, jonka voimalla toimivat pistorasiaan yhdistetyt televisiot, lamput ja keittiölaitteet.  Pistotulpan eli pistokkeen standardi vaihtelee maittain, samoin jännite vaihtelee välillä 100–240 volttia.
Verkkovirtaa tuotetaan erilaisissa sähkövoimaloissa. Suomessa verkkojännite on 230 volttia ja taajuus 50 hertsiä.
Sähkönlaatu

Sähkönlaadussa on  paikallisia ja ajallisia vaihteluja, ja sitä seurataan tarkkailemalla erilaisia jakeluverkosta mitattavissa olevia suureita. Seurattavia arvoja ovat mm. jännitteen taso ja taajuus, sekä loisteho.
Seuranta on tärkeää sähkökatkosten sekä  tuotannon ja kulutuksen vaihtelujen synnyttämien vaihtelujen minimoimiseksi.